Publication: Magyar Közlöny
Issue: MK-2011-81 (Year: 2011, Number: 81)
Era: contemporary
Section: u) termelõi csoport: a termelõi csoportokról szóló 81/2004. (V. 4.) FVM rendelet alapján elismert termelõi csoport.”
Paragraph Index: 588

5. § Az R. 1. § (5)–(9) bekezdése helyébe a következõ rendelkezések lépnek: „(5) A naposkori letelepítés darabszámát a napos állat vásárlásáról szóló számla, saját tulajdonban lévõ keltetõ esetén a belsõ áthelyezést igazoló bizonylat másolatának csatolásával kell igazolni. Az átminõsítéskori állatlétszámot, tyúknál (jérce) és pulykánál (elõnevelt pulyka) szintén a vásárlásról szóló számla másolatának becsatolásával kell igazolni. Amennyiben a kérelmezõ végzi az elõ-, valamint utónevelést, akkor az átminõsítésrõl a kezelõ állatorvos igazolását is tartalmazó szigorú számadású belsõ bizonylatot – így különösen szállítólevelet vagy korosbítási bizonylatot vagy 2740 BIR nyomtatványt – kell a támogatási kérelemhez csatolni. A hízott liba és a hízott kacsa tömésbe fogáskori darabszámát nem kell bizonylattal igazolni.

Source: https://magyarkozlony.hu/hivatalos-lapok/fb53e4aae82d16733eb8b40fd9d0fc5450183117/dokumentumok/9b98c36ad50b5fa69e833f997e4a420a26c0f09e/letoltes